**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ PAMARIO KRAŠTO MENO IR SPORTO ASOCIACIJAI**

2017 m. spalio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu, Šilutės rajono savivaldybės taryba n u s p r e n d ž i a:

1. Perduoti Pamario krašto meno ir sporto asociacijai, juridinio asmens kodas 304651890, dešimties metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Kintuose, Kuršių g. 30, esantį mokyklos pastatą (unikalus numeris 8898-3011-9013, bendras plotas 453,37 kv. m), kiemo aikštelę (unikalus numeris 8898-3011-9024).

2. Pripažinti netekusiu galios Savivaldybės tarybos 2017 m. rugsėjo 28 d. sprendimo Nr. T1-802 „Dėl viešame aukcione parduodamo Šilutės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ priedo 11 punktą.

 3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas Šeputis2017-10- |  |  |  |  |
| V. Pozingis2017-10- | A.Bielskis 2017-10-12 | S.Dilertienė2017-10-12 | Z.Tautvydienė2017-10-12 | V. Stulgienė2017-10-11 |
| RengėDaiva Thumat, (8 441) 79 210, el. p. daiva.thumat@silute.lt2017-10-11 |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ PAMARIO KRAŠTO MENO IR SPORTO ASOCIACIJAI”**

2017 m. spalio 11 d.

Šilutė

|  |
| --- |
| ***1. Parengto projekto tikslai ir uždaviniai.*** |
|  *Perduoti Pamario krašto meno ir sporto asociacijai, juridinio asmens kodas 304651890, dešimties metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Kintuose, Kuršių g. 30, esantį mokyklos pastatą (unikalus numeris 8898-3011-9013, bendras plotas 453,37 kv. m), kiemo aikštelę (unikalus numeris 8898-3011-9024).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.**Pamario krašto meno ir sporto asociacija pateikė Šilutės rajono savivaldybei 2017-10-11 prašymą perduoti pagal panaudos sutartį Šilutės r. sav., Kintuose, Kuršių g. 30, esantį mokyklos pastatą.**Asociacija numato vykdyti šias veiklas:* *1. Įsteigti menininkų rezidenciją muzikos kūrėjams - Lietuvos ir užsienio kompozitoriams, kurių kūriniai sukurti būtent Pamario krašte ir dalis jų dedikuojami Pamariui. Pagrindinis rezidencijos veiklos tikslas - oficialus bendradarbiavimas su LMTA (Lietuvos Muzikos ir Teatro Akademija), Briuselio ir Maastrichto Muzikos akademijomis, Lietuvos Dailės Akademija.*  *2. Sertifikuotų kaitavimo instruktorių rengimas. Asociacijos pirmininkas Laurynas Juodeška šiuo metu yra sertifikuotas IKO ( International Kiteboarding Organisation) instruktorius bei mokytojas ir pretendentas tapti IKO egzaminatoriumi. Numatoma Kintuose vykyti intensyvius tarptautinius IKO mokymus ir sukurti šiuolaikišką mokymo bazę. Iki šiol kasmet Kintuose vaikų kaitavimo ir vandens sporto stovyklose apsilanko iki 150 vaikų, kaitavimo mokymo kursus praeina dar apie 50-100 žmonių. Tikimasi, kad tie srautai padidės, nes į asociaciją pareiškė norą jungtis ir burlenčių bei buriavimo mokyklos veikiančios Pamario regione.* *3. Asociacija kartu su Kauno plaukimo federacija pradeda atgaivinti ilgų nuotolių plaukimo maratoną per Kuršių marias. Jau pradėtos veiklos 2018 m. vyksiančiam maratonui organizuoti. Maratonas bus tarptautinis, kasmet sutraukiantis iki 30-50 dalyvių bei 100 lydinčių asmenų.* *4. Edukacinės veiklos, apimančios krašto etnokultūrą ir paveldą, šiuolaikinį meną ir muziką, aktyvias vandens pramogas ir sportą, vykdymas. Tai projektai vaikams, jaunimui ir suaugusiems - Kuršių gyvenimo būdo, laivadirbystės, muzikos, teatro, operos, kompozicijos ir dailės dirbtuvės. Čia dalyvaus Šilutės Meno mokyklos visų skyrių moksleiviai, Saugų vaikų namų auklėtiniai, Rusnės spec. mokyklos mokiniai, Kintų pagrindinės mokyklos moksleiviai, bendradarbiaujančių gamyklų dirbantieji ( SBA Koncerno „Germanika” ir „Klasmann- Deilmann Šilutė” darbuotojai ir jų vaikai). Viso per metus edukacijose dalyvaus apie 300-400 žmonių. Įskaitant Kintų Muzikos Festivalyje apsilankančius klausytojus, dalyvaujančių skaičius išaugs iki 2000-2500 žmonių.* *5. Jungtinė veikla su kitomis organizacijomis apimanti priklausymą tarptautinių ir Lietuvos organizacijų tinklui: su Kintų Muzikos Festivaliu - Europos Festivalių Asociacijos platformoje EFFE (Europe for Festivals Festival for Europe) nariai; su Kintų Kaitavimo centru - IKO (International Kaitboarding Organization) tarptautinis asocijuotas kaitavimo centras Lietuvoje - Kintų Kaitavimo centras; su Tarptautiniu Plaukimo maratonu per Kuršių marias – bendradarbiavimas su Lietuvos Plaukimo Federacija ir Kauno Plaukimo Federacija. Pamario krašto meno ir sporto asociacija yra atvira plėtrai ir pateikusi pasiūlymus Kintų bendruomenei, buriavimo ir burlenčių organizacijoms, veikiančioms Pamario krašte, tapti jos narias.* *6. Savanorystės veiklos plėtojimas, kuris kasmet įtraukia 15-20 savanorių moksleivių ir studentų iš Kintų pagrindinės mokyklos taip pat ir kitų Lietuvos miestų (Vilniaus, Šilutės, Klaipėdos). Aktyviausi Kintų ir kitų Šilutės rajono miestelių gyventojai ir senjorai taip pat dalyvauja savanoriškoje veikloje, vykdant kasmetines sporto bei muzikines veiklas Kintuose.*  |
| ***3. Kokių pozityvių rezultatų laukiama.*** |
| *Pamario krašto meno ir sporto asociacijai bus suteiktas Šilutės r. sav., Kintuose, Kuršių g. 30, esantis pastatas reikalingas veiklai vykdyti. Asociacijos vykdomos veiklos labai pagerins Šilutės rajono žinomumą ir lankomumą, išplėtos paklausias, kokybiškas kultūrinio turizmo, sportinio turizmo paslaugas, įtakos veikiančių maitinimo įstaigų, viešbučių paklausą, skatins sukurti naujas darbo vietas Kintuose ir apylinkėse.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstamas netekusiu galios Savivaldybės tarybos 2017 m. rugsėjo 28 d. sprendimo Nr. T1-802 „Dėl viešame aukcione parduodamo Šilutės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ priedo 11 punktas; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Pamario krašto meno ir sporto asociacijai; Šilutės r. sav., Kintuose, Kuršių g. 30.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr.1*](TUR06priedas1.pdf)*;* [*priedas Nr. 2*](TUR06priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*